ПРОТОКОЛ

№ 51  
Казанлък, 20.11.2015 г.

ОТ ЗАСЕДАНИЕ НА ОБЩИНСКА ИЗБИРАТЕЛНА КОМИСИЯ КАЗАНЛЪК

Заседанието се откри в 17.00 ч. от Председателя на ОИК, който обяви следния дневен ред:

1. Разглеждане на писмено уведомление до ОИК Казанлък от Председателя на ОбС Казанлък с Вх. № 349 / 16.11.2015 г..

На заседанието присъстват 9 члена на ОИК Казанлък и е налице необходимия кворум за провеждане на заседанието на комисията.

Председателят на ОИК Казанлък докладва, че в ОИК Казанлък е постъпило писмо от Председателя на Общински съвет Казанлък, вх. № 349/16.11.2015 г., с което се уведомява ОИК – Казанлък за постъпило заявление от Иван Колев Дочев – общински съветник от МК „ЕКСПЕРТИ ЗА КАЗАНЛЪК”, мандат 2015 г. – 2019 г. относно прекратяване на пълномощията му на общински съветник, тъй като са налице обстоятелствата по чл. 30, ал. 4, т. 3 от ЗМСМА. Към писмото е приложено Заявление от Иван Колев Дочев.

Общинска избирателна комисия Казанлък след като разгледа постъпилото писмо и приложените към него заявление установи, че искането за прекратяване на пълномощията на общинския съветник предсрочно намира правно основание в чл. 30, ал. 4, т. 3 от ЗМСМА – подадена е оставка от общински съветник.

Съгласно чл. 30, ал. 5 от ЗМСМА „Обстоятелствата по ал. 4, т. 3 в тридневен срок от подаването на оставката председателят на общинския съвет я изпраща на общинската избирателна комисия.“

С оглед изложеното и предвид представеното заявление, ОИК Казанлък следва да прекрати предсрочно пълномощията на Иван Дочев като общински съветник.

В тази връзка следва да бъде анулирано издаденото на Иван Колев Дочев Удостоверение за избран общински съветник № 26 / 26.10.2015 г. на ОИК Казанлък.

Председателят предложи да бъде взето решение, с което да бъдат прекратени пълномощията на Иван Дочев като общински съветник от листата на МК „ЕКСПЕРТИ ЗА КАЗАНЛЪК”. Председателят предостави възможност за мнения, предложения и възражения. Такива не се изказаха. Премина се в режим на поименно гласуване. „За“ приемане на решението гласуваха всички присъстващи членове на комисията. „Против“ – няма.

Предвид горното и на основание чл. 456, ал. 1 от Изборния кодекс, чл. 30, ал. 6 и 7 от ЗМСМА във връзка с чл. 30, ал. 4, т. 3 от ЗМСМА, Решение № 364 / 26.10.2015 г. и Решение № 390 / 29.10.2015 г. на ОИК Казанлък, Общинска избирателна комисия - Казанлък

**Р Е Ш И:**

1. ПРЕКРАТЯВА предсрочно пълномощията на общинския съветник от листата на МК „ЕКСПЕРТИ ЗА КАЗАНЛЪК” Иван Колев Дочев, при условията на чл. 30, ал. 4, т. 3 от ЗМСМА.

2. Анулира Удостоверение № 26 / 26.10.2015 г. на ОИК Казанлък за избран общински съветник.

Решението подлежи на обжалване по реда на чл. 459 от Изборния кодекс пред Административен съд Стара Загора чрез Общинска избирателна комисия Казанлък в срок до 7 дни от обявяване на решението..

Препис от решението на общинската избирателна комисия да се изпрати на председателя на общинския съвет в тридневен срок от влизането му в сила.

Поради изчерпване на дневния ред, заседание на ОИК Казанлък бе закрито в 17.30 ч.

ПРЕДСЕДАТЕЛ: СЕКРЕТАР:

/Димитринка Петрунова/ /Адриана Тенева/